Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Euroopan yhteisöjen neuvoston päätös, tehty 22 päivänä tammikuuta 1972, Tanskan kuningaskunnan, Irlannin, Norjan kuningaskunnan ja Ison-Britannian ja Pohjois-Irlannin yhdistyneen kuningaskunnan liittymisestä Euroopan hiili- ja teräsyhteisöön



Virallinen lehti nro L 073 , 27/03/1972 s. 0012



Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Euroopan yhteisöjen neuvoston päätös, tehty 22 päivänä tammikuuta 1972, Tanskan kuningaskunnan, Irlannin, Norjan kuningaskunnan ja Ison-Britannian ja Pohjois-Irlannin yhdistyneen kuningaskunnan liittymisestä Euroopan hiili- ja teräsyhteisöön EUROOPAN YHTEISÖJEN NEUVOSTO, joka ottaa huomioon Euroopan hiili- ja teräsyhteisön perustamissopimuksen 98 artiklan, sekä katsoo, että Tanskan kuningaskunta, Irlanti, Norjan kuningaskunta sekä Ison-Britannian ja Pohjois-Irlannin yhdistynyt kuningaskunta ovat hakeneet Euroopan hiili- ja teräsyhteisön jäsenyyttä, ottaa huomioon komission lausunnon, sekä katsoo, että neuvoston vahvistettavina olevista liittymisehdoista on neuvoteltu edellä mainittujen valtioiden kanssa, ON PÄÄTTÄNYT SEURAAVAA: 1 artikla 1. Tanskan kuningaskunnasta, Irlannista, Norjan kuningaskunnasta sekä Ison-Britannian ja Pohjois-Irlannin yhdistyneestä kuningaskunnasta voi tulla Euroopan hiili- ja teräsyhteisön jäseniä liittymällä tässä päätöksessä määrätyin edellytyksin kyseisen yhteisön perustamissopimukseen sellaisena kuin se on muutettuna tai täydennettynä. 2. Liittymisehdot ja Euroopan hiili- ja teräsyhteisön perustamissopimukseen liittymisen vuoksi tehtävät mukautukset ovat tähän päätökseen liitetyssä asiakirjassa. Kyseisen asiakirjan Euroopan hiili- ja teräsyhteisöä koskevat määräykset ovat erottamaton osa tätä päätöstä. 3. Jäsenvaltioiden oikeuksia ja velvollisuuksia sekä yhteisöjen toimielinten valtuuksia ja toimivaltaa koskevia määräyksiä sovelletaan tähän päätökseen sellaisina kuin ne ovat 1 kohdassa tarkoitetussa sopimuksessa. 2 artikla Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan jäsenyyttä Euroopan hiili- ja teräsyhteisössä koskevat liittymiskirjat talletetaan Ranskan tasavallan hallituksen huostaan 1 päivänä tammikuuta 1973. Jäsenyys tulee voimaan 1 päivänä tammikuuta 1973, jos kaikki liittymiskirjat on talletettu kyseiseen päivään mennessä ja jos kaikki Euroopan talousyhteisöön ja Euroopan atomienergiayhteisöön liittymistä koskevan sopimuksen ratifioimiskirjat on talletettu mainittuun päivään mennessä. Jos jokin 1 artiklan 1 kohdassa tarkoitetuista valtioista ei kuitenkaan ole tallettanut liittymis- ja ratifioimiskirjojaan määräaikaan mennessä, liittyminen tulee voimaan talletukset tehneiden valtioiden osalta. Tässä tapauksessa Euroopan yhteisöjen neuvosto päättää välittömästi ja yksimielisesti tämän päätöksen 3 artiklaan sekä asiakirjan liittymisehdoista ja sopimusten mukautuksista 12, 13, 16, 17, 19, 20, 22, 142, 155 ja 160 artiklaan tilanteen vuoksi tehtävistä mukautuksista; se voi samoin yksimielisesti julistaa rauenneiksi ne edellä mainitun asiakirjan määräykset, joissa nimenomaisesti viitataan liittymis- ja ratifioimiskirjansa tallettamatta jättäneeseen valtioon, taikka mukauttaa nämä määräykset. Ranskan tasavallan hallitus toimittaa jäsenvaltioiden hallituksille ja muille jäseneksi liittyville valtioille oikeaksi todistetut jäljennökset jokaisen jäseneksi liittyvän valtion liittymiskirjasta. 3 artikla (1) (1) Teksti sellaisena kuin se on muutettuna mukautuspäätöksen 2 artiklalla. Tämä päätös, joka on laadittu englannin, hollannin, iirin, italian, norjan, ranskan, saksan ja tanskan kielellä ja joista englannin-, hollannin-, iirin-, italian-, ranskan-, saksan- ja tanskankieliset tekstit ovat yhtä todistusvoimaiset, toimitetaan Euroopan hiili- ja teräsyhteisön jäsenvaltioille, Tanskan kuningaskunnalle, Irlannille, Norjan kuningaskunnalle sekä Ison-Britannian ja Pohjois-Irlannin yhdistyneelle kuningaskunnalle. Tehty Brysselissä 22 päivänä tammikuuta 1972. Neuvoston puolesta Puheenjohtaja G. THORN